ടി20 ലോകകപ്പ്: മുജീബും റാഷിദ് ഖാനും എറിഞ്ഞിട്ടു, അഫ്ഗാന് കൂറ്റന് വിജയം ടി20 ലോകകപ്പിലെ ഗ്രൂപ്പ് രണ്ടിലെ പോരാട്ടത്തില് സ്കോട്ട്ലന്ഡിനെ 130 റണ്സിന് വീഴ്ത്തി വമ്ബന് വിജയം സ്വന്തമാക്കി അഫ്ഗാനിസ്ഥാന്. മത്സരത്തില് അഫ്ഗാന് ഉയര്ത്തിയ 191 എന്ന കൂറ്റന് വിജയലക്ഷ്യം പിന്തുടര്ന്ന സ്കോട്ട്ലന്ഡിന് 60 റണ്സ് മാത്രമെ എടുക്കാനായുള്ളു. ഓപ്പണിംഗ് വിക്കറ്റില് 28 റണ്സടിച്ചെങ്കിലും 32 റണ്സ് കൂടി കൂട്ടിച്ചേര്ക്കുന്നതിനിടെ ഓള് ഔട്ടായി. നാലോവറില് 20 റണ്സിന് അഞ്ച് വിക്കറ്റെടുത്ത മുജീബ് ഉര് റഹ്മാനും 2.2 ഓവറില് ഒമ്ബത് റണ്സിന് നാലു വിക്കെറ്റെടുത്ത റാഷിദ് ഖാനും ചേര്ന്നാണ് സ്കോട്ട്ലന്ഡിനെ കറക്കി വീഴ്ത്തിയത്. ടി20 ക്രിക്കറ്റില് റണ്സിന്റെ അടിസ്ഥാനത്തില് അഫ്ഗാന്റെ ഏറ്റവും വലിയ വിജയമാണിത്. മുജീബ് എറിഞ്ഞ നാലാം ഓവറോടെയാണ് മത്സരം അടിമുടി മാറിയത്. തന്റെ ആദ്യ ഓവറിലെ രണ്ടാം പന്തില് കോയ്റ്റ്സര്10 ക്ലീന് ബൗള്ഡായി. അതേ ഓവറിലെ അവസാന പന്തില് ബെറിംഗ്ടണെ0 മുജീബ് വിക്കറ്റിന് മുന്നില് കുടുക്കിതൊട്ടടുത്ത ഓവറില് മാത്യു ക്രോസിനെ നവീന് വീഴ്ത്തി.സ്കോട്ലന്ഡിന്റെ ടോപ് സ്കോററായ മുന്സേയെ18 പന്തില് 25 മടക്കി മുജീബ് സ്കോട്ലന്ഡിന്റെ നടുവൊടിച്ചു. പിന്നീട് റാഷിദ് ഖാന്റെ ഊഴമായിരുന്നു. മൈക്കല് ലീസ്കിനെ0 വിക്കറ്റിന് മുന്നില് കുടുക്കി വിക്കറ്റ് വേട്ട തുടങ്ങിയ റാഷിദ് സ്കോട്ലന്ഡിനെ തകര്ത്തെറിഞ്ഞു.ജോര്ജ് മുന്സേ25, ക്യാപ്റ്റന് കെയ്ല് കോയ്റ്റ്സര്10, ക്രിസ് ഗ്രീവ്സ്12 എന്നിവര് മാത്രമാണ് സ്കോട്ലന്ഡ് നിരയില് രണ്ടക്കം കടന്നത്. 33 പന്തില് 59 റണ്സെടുത്ത സര്ദ്രാനാണ് അഫ്ഗാന്റെ ടോപ് സ്കോറര്. ജയത്തോടെ ഇന്ത്യയും പാക്കിസ്ഥാനും ഉള്പ്പെടുന്ന ഗ്രൂപ്പില് ഒന്നാം സ്ഥാനത്തെത്താനും അഫ്ഗാനായി.